As **endonucleases flap** ou endonucleases de solapa (abreviadas **FEN**, tamén coñecidas como nucleases 5' en referencias vellas) son unha clase de encimas nucleolíticos que actúan como exonucleases 5'-3' ou como endonucleases específicas de estrutura sobre estruturas de ADN especializadas que aparecen durante os procesos biolóxicos de replicación, reparación e recombinación do ADN. As endonucleases flap foron identificadas en eucariotas, bacterias, arqueas e nalgúns virus. Os organismos poden ter máis dunha FEN homóloga; esta redundancia pode dar unha indicación da importancia destes encimas. En procariotas, o encima FEN encóntrase como un dominio N-terminal da ADN polimerase I, pero algúns procariotas parece que codifican un segundo homólogo.

A actividade de endonuclease das FEN foi identificada inicialmente como unha actuación sobre ADN bicatenario que ten unha solapa que sobresae monocatenaria 5' nunha das febras (denominada *flap* ou solapa 5', de aí o nome do encima). As FEN catalizan a clivaxe hidrolítica do enlace fosfodiéster na unión do ADN monocatenario co bicatenario. As FEN poden tamén actuar como exonucleases 5'-3' sobre o extremo 5' da febra da solapa e sobre o substrato de ADN con 'amosega'.

Os modelos de estrutura proteica baseados en datos de cristalografía de raios X suxiren que as FEN teñen un arco flexible creado por dúas hélices α a través do cal pode enfiarse a febra monocatenaria 5' da estrutura de solapa 5'.

As endonucleases flap foron utilizadas en biotecnoloxía, por exemplo no ensaio Taqman PCR. e no ensaio de polimorfismo de nucleótido simple (SNP) *Invader*®.

Notas
-----

1. ↑  Sayers, Jon R. (1994). "Computer Aided Identification of a Potential 5′-3′ Exonuclease Gene Encoded by Escherichia coli". *Journal of Theoretical Biology* **170** (4): 415–21. PMID 7996866. doi:10.1006/jtbi.1994.1202.
2. ↑  Liu, Yuan; Kao, Hui-I; Bambara, Robert A. (2004). "FLAP ENDONUCLEASE 1: A Central Component of DNA Metabolism". *Annual Review of Biochemistry* **73**: 589–615. PMID 15189154. doi:10.1146/annurev.biochem.73.012803.092453.
3. ↑  Ceska, T; Sayers, JR (1998). "Structure-specific DNA cleavage by 5′ nucleases". *Trends in Biochemical Sciences* **23** (9): 331–6. PMID 9787638. doi:10.1016/S0968-0004(98)01259-6.
4. ↑  Harrington, John J.; Lieber, Michael R. (1994). "The characterization of a mammalian DNA structure-specific endonuclease". *The EMBO Journal* **13** (5): 1235–46. PMC 394933. PMID 8131753.
5. ↑  Ceska, T. A.; Sayers, J. R.; Stier, G.; Suck, D. (1996). "A helical arch allowing single-stranded DNA to thread through T5 5'-exonuclease". *Nature* **382** (6586): 90–3. PMID 8657312. doi:10.1038/382090a0.
6. ↑  Method for testing a mutant gene through real time polymerase chain reaction using inhibition of 5'-flap endonuclease activity
7. ↑  Olivier, Michael (2005). "The Invader® assay for SNP genotyping". *Mutation Research/Fundamental and Molecular Mechanisms of Mutagenesis* **573** (1–2): 103–10. PMC 2771639. PMID 15829241. doi:10.1016/j.mrfmmm.2004.08.016.

Véxase tamén
------------

### Outros artigos

* Endonuclease
* FEN1

### Ligazóns externas

External link Endonucleases flap, exonucleases 5'-3' e nucleases 5'

|  |  |
| --- | --- |
| Control de autoridades | 
* Wd: Q54462031
* MAG: 141202198

 |

|  |  |
| --- | --- |
| Identificadores | 
* InterPro: IPR038969
* MeSH: D045585
* MeSH: D08.811.277.352.355.325.350

 |